Diari Oficial de la Generalitat Valenciana


Sumari del DOGV 6643, del 03-11-2011 (2011/11705)

Aprovació del programa d'actuació integrada per a la gestió directa de l'obertura i execució de la urbanització de l'avinguda València (tram entre UE 4 i av. Illes Columbretes), així com l'aprovació definitiva de l'ordenança per al cànon d'urbanització (exp. PAID/463).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11257


Data del document
:   13-10-2011

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Aprovació del programa d'actuació integrada per a la gestió directa de l'obertura i execució de la urbanització de l'avinguda València (tram entre UE 4 i av. Illes Columbretes), així com l'aprovació definitiva de l'ordenança per al cànon d'urbanització (exp. PAID/463). [2011/11783]  
Per Acord del Ple de data 29 de setembre de 2011, es va aprovar el PAI per a l'obertura i execució de l'avinguda de València (tram de sòl urbà entre l'avinguda de les Illes Columbretes i la UE núm. 4) per a la seua gestió directa, integrat per memòria, projecte d'urbanització de l'avinguda València (febrer 2002), projecte de reparcel·lació UE 1 àrea reparcel·lable avinguda València en sòl urbà, així com el compte detallat per a la imposició de quotes d'urbanització, el que es publica a l'efecte de l'article 104 de la Llei 16/2005, de 30 de desembre, de la Generalitat, Urbanística Valenciana.  
Així mateix, en aquest acord plenari es va aprovar definitivament l'Ordenança municipal per a l'ordenació i imposició d'un cànon d'urbanització de l'esmentat PAI.  
«(...)  
En conseqüència, la corporació, de conformitat amb la proposta del tinent d'alcalde delegat de l'Àrea d'Urbanisme i Medi Ambient, el dictamen de la Comissió Informativa d'Urbanisme i Medi ambient, i per unanimitat dels membres assistents, acorda:  
  
Primer. Estimar i desestimar les al·legacions formulades durant els terminis d'exposició pública del programa d'actuació integrada per a l'obertura i execució de la urbanització de l'avinguda València, en el tram de sòl urbà comprès entre la unitat d'execució núm. 4 del PGOU i l'avinguda de les Illes Columbretes de Benicarló, i de l'Ordenança d'ordenació i imposició d'un cànon d'urbanització als propietaris de parcel·les no incloses en l'àmbit d'actuació del programa, però dintre del seu àmbit d'influència, pels motius exposats per l'arquitecte municipal, Luis Pérez Lores, en el seu informe de data 14.12.2009.  
  
Segon. Estimar l'al·legació formulada per Apolonio Zapata Villanueva, Paula Roca Barrera i Maria Lourdes Martí Safón, en data 22.09.2009 (Registre d'Entrada núm. 15.305), pels motius exposats pel TAG d'Urbanisme, Jesús Hernández Lahera, en el seu informe de data 10.02.2010, entenent resolt el preceptiu tràmit d'informe del viceinterventor municipal, amb la formalització de la corresponent retenció de crèdit per a l'execució del programa realitzada en data 06.05.2011.  
  
Tercer. Aprovar el programa d'actuació integrada per a la gestió directa de l'obertura i execució de la urbanització de l'avinguda València, en el tram de sòl urbà comprès entre la unitat d'execució núm. 4 del PGOU i l'avinguda de les Illes Columbretes de Benicarló, integrat per memòria, projecte d'urbanització de l'avinguda València (febrer 2002), projecte de reparcel·lació UE1 àrea reparcel·lable avinguda València en sòl urbà, així com el compte detallat per a la imposició de quotes d'urbanització, amb les modificacions derivades de la incorporació d'aquelles al·legacions formulades durant el tràmit d'exposició pública i estimades, de conformitat amb l'informe de l'arquitecte municipal, Luis Pérez Lores, de data 14.12.2009.  
  
Quarta. Aprovar expressament, amb caràcter definitiu, la redacció final del text de l'Ordenança municipal reguladora de la imposició i ordenació del cànon d'urbanització als propietaris de parcel·les no incloses en l'àmbit d'actuació del programa d'actuació integrada per a la gestió directa de l'obertura i execució de la urbanització de l'avinguda València, en el tram de sòl urbà comprès entre la unitat d'execució núm. 4 del PGOU i l'avinguda de les Illes Columbretes de Benicarló, però dintre del seu àmbit d'influència, amb les modificacions derivades de la incorporació d'aquelles al·legacions formulades durant el tràmit d'exposició pública i estimades, de conformitat amb l'informe de l'arquitecte municipal, Luis Pérez Lores, de data 14.12.2009.  
  
Cinquè. Publicar el present acord en el Diari Oficial de la Comunitat Valenciana així com en el Butlletí Oficial de la Província de Castelló i al tauler d'anuncis municipal, i incorporar en aquests últims el text íntegre de l'Ordenança municipal reguladora del cànon d'urbanització aprovada, a l'efecte de la seua entrada en vigor segons el previst en l'article 70.2 de la Llei 7/1985, de 2 d'abril, Reguladora de les Bases del Règim Local.  
Sisè. Notificar el present acord als titulars de drets afectats per l'actuació, i indicar-los que és un acte que posa fi a la via administrativa, i contra aquest poden interposar:  
a) En relació amb l'aprovació del programa: alternativament, bé recurs de reposició potestatiu, en el termini d'un mes, davant el Ple de la corporació, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, directament, recurs contenciós administratiu, davant el Jutjat Contenciós Administratiu de Castelló, en el termini de dos mesos, de conformitat amb els articles 8.1 i 46 de la Llei 29/1998, de 13 de juliol, de la Jurisdicció Contenciosa Administrativa. Si s'optés per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci.  
  
b) En relació amb l'aprovació de l'Ordenança reguladora del cànon d'urbanització: recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb els articles 10.1.b i 46 de la Llei 29/1998, de 13 de juliol, de la Jurisdicció Contenciosa Administrativa.  
Els terminis referits començaran a comptar-se des de l'endemà de la publicació d'aquest acord en el Butlletí Oficial de la Província de Castelló, o bé des de l'endemà a la seua notificació, si aquesta última és posterior.  
Tot això sense perjudici que puguen interposar qualsevol altre recurs que poguessen estimar més convenient al seu dret.  
Setè. Donar trasllat del programa d'actuació integrada, juntament amb còpia del present acord, a la conselleria competent en matèria d'urbanisme, així com al Registre de Programes, per a la seua inscripció.»   
  
  
Benicarló, 13 d'octubre de 2011.- El tinent d'alcalde d'Urbanisme (D. A. 13.06.2011): Pedro López González.